
TABEL CRONOLOGIC 


1673 La 26 octombrie se naşte Dimitrie Cantemir, într-o fimilie de răzeşi 
de la Silişteni, în ţinutul Fălciului (azi — judeţul Vaslui). Tatăl, Con- 
stantin Cantemir, a luptat ca mercenar în războaiele din Polonia 
(unde a slujit 17 ani); de aici a trecut în Muntenia, pe vremea lui 
Grigore Ghica, de la care a primit slujba de ceauş spătăresc. Fără 
avere şi cultură (n-a ajuns niciodată să ştie măcar să se iscălească, 
deşi cunoştea câteva limbi), Constantin Cantemir ocupă totuşi dem- 
nitatea supremă de domn al Moldovei (1685—1693), datorită con- 
juncturii politice şi sociale de atunci. 

Mama, Ana Bantăş, femeie învățată, era a treia soţie a lui Constan- 
tin Cantemir. După câţiva ani de convieţuire moare, lăsând orfani 
nevârstnici pe Antioh şi pe Dimitrie. 

1685 Intuind înclinațiile fiului sau, Constantin-Vodă aduce din Munte- 
nia pe călugărul Ieremia Cacavela, om de mare cultură, căruia ii 
încredinţează educaţia lui Dimitrie. Aşa se face că savantul de mai 
târziu îşi desăvârşea pregătirea literară, filozofică, de limbă latină 
şi greacă, de retorică şi logică, încă din fragedă copilărie. 

1688 Dimitrie schimbă pe Antioh, fratele său, la Constantinopol, în du- 
bla calitate de învățăcel şi de ostatic al tatălui său, garantând 
credinţa acestuia. Aici preocupările tânărului moldovean au cuprins 
domenii multiple şi o sferă largă de probleme. A învăţat limbile 
turcă, arabă, persană, franceză şi italiană, a studiat filozofia, etica, 
logica, istoria, geografia şi muzica. 

1693 La moartea tatălui său, boierii l-au chemat domn pe Dimitrie 
Cantemir; o domnie neoficială, de o lună (martie-aprilie), deoarece 
turcii, câştigaţi de Constantin Brâncoveanu — domnul Tării Ro- 
mâneşti — nu recunosc alegerea lui Dimitrie şi numesc domn pe 
Constantin Duca. 

1693-1695 Se retrage la Constantinopol ca exilat. Îşi face relaţii şi se 
împrieteneşte cu mulţi demnitari şi învăţaţi turci; în acest fel 
reuşeşte să pătrundă în bibliotecile şi arhivele inaccesibile creştinilor, 
unde studiază cu multă pasiune manuscrisele şi cronicile turceşti. 
Vastul material documentar studiat de Dimitrie Cantemir în decursul 
celor 22 de ani de şedere la Constantinopol îi va permite să cunoască 
foarte bine istoria şi cultura popoarelor musulmane, pe care le-a 
înfăţişat ulterior în lucrări de o mare valoare ştiinţifică. Prin ope- 
rele dedicate popoarelor orientale, Dimitrie Cantemir s-a afirmat 
ca primul nostru orientalist de valoare europeană. 


1697 Participă la lupta de la Zenta, când turcii sunt înfrânți de Eugeniu 
de Savoia. 


1698 În august i se tipăreşte la Iaşi Divanul sau G' Iceava Inleleptului cu 
lumea sau Giudaul sufletului cu trupul (româneşte şi greceşte), lu- 
crare care îşi înscrie autorul drept întemeietor al filozofiei româ- 
neşti. Fără să aparţină strict literaturii religioase, aşa cum s-ar părea 
la prima vedere, Divanul este mai degrabă o carte de etică filozo- 
fică; în 1705 este tradus în arabă. 


1699 În timpul domniei fratelui sau Antioh (1696—1700), când era 
reprezentantul acestuia pe lângă Poartă, se întoarce pentru scurt 
timp în ţară pentru a se căsători cu Casandra, fiica răposatului domn 
muntean Şerban Cantacuzino. 

1700 Termină Sacrosanctae scientiae indepingibilis imago (= Imaginea =iin- 

lei sacre care nu se poate zugr| vi, în traducere română Metafizica, 
1928), operă scrisă în latineşte la Constantinopol. 
Deşi orientarea generală a lucrării este mistic-religioasă, punerea 
în discuţie a principalelor probleme ale filozofiei din vremea lui (teo- 
ria cunoaşterii, teoria atomilor şi a originii materiei, problema tim- 
pului etc.) face din Cantemir un precursor în filozofia românească. 


1701 Cam în acelaşi timp a scris şi Compendiolum universae logices insti- 
tutiones (= Prescurtare a sistemului logicei generale) cunoscută sub 
numele de Logica, concepută în limba latină; la noi a apărut în 1883 
în Operele principelui Demetriu Cantemir, tipărite de Societatea Aca- 
demică Română, vol. VI, p. 409—468. Lucrarea respectivă pare a 
fi luat naştere din intenţia autorului de a da un manual clar, cu 

definiţii sobre, destinat studiului; este de fapt o tratare sistematică 
a regulilor de gândire corectă. 


1701-1705 Dimitrie Cantemir desfăşoară o intensă activitate politică, 
împotriva lui Constantin Brâncoveanu, puternicul domn muntean, 
şi a influenţei acestuia asupra scaunului Moldovei, în care reuşea 
să-şi impună câte un om al său (Constantin Duca, apoi Mihai Ra- 
coviţă). 

1703-1704 Inventând un nou sistem de notație, compune un tratat de 
muzică turcească, pe care-l dedică sultanului Ahmed al III-lea, în 
baza căruia până azi este citat printre clasicii muzicii turceşti: Tari- 
fu ilmi musiki ala vegni maksus (= Explicarea muzicii teoretice pe 
scurt). Apar fragmente în „Revue musicale“, VII, Paris, 1907; la noi, 
în „Analele Academiei Române“, Memoriile Secţiunii literare, seria 
II, tom. 32, 1910: T. T. Burada, Scrierile muzicale ale lui Dimitrie 
Cantemir. În contextul întregii activităţi scriitoriceşti, preocupările 
pentru muzică ni-l înfăţişează pe Dimitrie Cantemir drept omul in- 
tegral de cultură, un spirit cu preocupări universale după chipul 
umaniştilor. 


1705 Scrie Istoria ieroglific| , „adevărat Roman de Renard românesc însă 
cu scopuri polemice“ (G. Călinescu, Istoria literaturii rom” ne, p. 44), 
o istorie secretă alimentată de rivalitatea dintre Cantemireşti şi 
Brâncoveneşti. Este a doua lucrare concepută în limba română. Ca 
orientare de idei, Istoria ieroglific ni-l înfăţişează pe Cantemir drept 
„primul nostru scriitor social de nuanţă progresistă“, pe de o parte 
prin ura sa împotriva boierimii, simpatia faţă de ţărani şi răscoalele 
lor, iar pe de altă parte prin atitudinea faţă de asuprirea turcească 
şi intuiţia decăderii imensului imperiu otoman (vezi P P Panaites- 
cu, Dimitrie Cantemir, viata + opera, p. 255). La noi a apărut prima 
dată la 1883 în Operele principelui Demetriu Cantemir, publicate de 
Academia Română, vol. VI, p. l-—408. 

1705-1707 Reuşeşte să câştige domnia Moldovei pentru fratele său An- 
tioh. 


1710-1711 La câţiva ani după aceasta dobândeşte în sfârşit tronul pen- 
tru sine. Idealul politic însemna pentru Cantemir, pe plan intern, 
înlăturarea oligarhiei boiereşti, iar pe plan extern, lupta împotriva 

stăpânirii turceşti. În lupta împotriva turcilor Cantemir s-a aliat cu 
Rusia, considerând că este singura ţară, dintre cele vecine nouă, care 
poate ajuta efectiv Moldova în lupta ei pentru independenţă. 
Legăturile lui Dimitrie Cantemir cu această putere datau încă din 
vremea şederii sale la Poarta Otomană. De pe atunci el făgăduise 
lui Petru Tolstoi, ambasadorul Rusiei pe lângă sultan, că, în caz de 
război, între imperiul țarilor şi cel otoman, va trece de partea celui 
dintâi. Ca urmare a acestei atitudini încheie tratatul de la Luţk cu 
Petru I, ţarul Rusiei, vizând pentru Moldova independenţa prin 
înlăturarea jugului otoman. Curând însă, după înfrângerea ţarului 
la Stănileşti, Cantemir a trebuit să părăsească Moldova; s-a stabilit 
în Rusia, unde a rămas până la moarte. În încheierea la Istoria Im- 
periului Otoman, Cantemir relatează cum în timpul tratativelor care 
au urmat după bătălia de la Stănilești, turcii au cerut ţarului 
extrădarea lui, „rebelul principe al Moldovei“ (Ediţia românească, 
1876—1878, p. 793). Petru 1 le-a răspuns: „Aş putea să dau turci- 
lor toata ţara până la Kursk, pentru că îmi rămâne speranţa de a o 
recupera, dar nu pot în nici un mod să frâng credinţa şi să extrădau 
pe un principe care pentru mine şi-a lăsat principatul; căci este cu 
neputinţă a repara onoarea ce o dată s-a pierdut“ (ibidem). La ple- 
carea în Rusia, Dimitrie Cantemir a fost însoţit, în afară de mem- 
brii familiei sale, şi de un mare număr de oşteni, curteni, printre 
care şi lon Neculce, cronicarul de mai târziu. 


1713 Moare doamna Casandra, soţia lui Cantemir, în vârstă de numai 
30 de ani. 


1714 Este ales la 11 iulie membru al Academiei din Berlin, o înaltă so- 
cietate ştiinţifică înfiinţată de Leibniz şi patronată de regele Prusiei. 
În diploma acordată cu acest prilej se subliniază rarul exemplu ca 
un principe — prin definiţie ostaş şi om politic — să-şi consacre 
talentul şi eforturile cercetării ştiinţifice. De la înălțimea unei aseme- 
nea tribune, la sugestia şi cererea acesteia, Cantemir avea să se 
adreseze lumii învăţate a timpului său, făcându-şi cunoscută pa- 
tria şi trecutul neamului prin Descriptio Moldaviae şi Historia mol- 
do-vlahi ca. 

Este prima dată când un român devine membru al unui important 
for ştiinţific din străinătate, fapt care consemnează, de altfel, afir- 
marea culturii româneşti pe plan european. 

1716 Scrie Descriptio antiqui et hodierni status Moldaviae (= Descrierea 
statului vechi 4 contemporan al Moldovei), lucrare care apare la noi 
pentru prima dată — tot în limba latină — la 1872 în Operele prin- 
cipelui Demetriu Cantemir, tipărite de Societatea Academică Română, 
vol. |, p. 1—154; mai târziu apare în traducerea începută de Papiu- 
Ilarian şi terminată de Iosif Hodoş, la 1875, în vol. III al aceleiaşi 
colecţii, p. 1—171. Alte traduceri româneşti: în 1825, sub titlul Scri- 
soarea Moldovei, la Mânăstirea Neamţ, şi în 1865 la Iaşi; sub titlul 
Descrierea Moldaviei, tot la Iaşi în 1851. Lucrarea cuprinde, pe lângă 
geografia fizică a țarii, şi date referitoare la sistemul de cârmuire, 
organizarea statului, viaţa poporului, cultură, obiceiuri etc. Ideea 
fundamentală a cărţii este latinitatea limbii şi a poporului român. 
Pe lângă acestea, Descrierea Moldovei se remarcă prin pagini de o 
neasemuită frumuseţe închinate naturii plaiurilor moldoveneşti. 
Prima carte a lui Cantemir care ne făcea cunoscuţi opiniei publice 
intra în circuitul cultural european, la câteva decenii după publi- 
carea textului latinesc, în diverse traduceri, care au precedat cu mult 
transpunerea lucrării în limba română (în 1769 apărea la Hamburg 
o traducere în limba germană, peste doi ani o a doua ediţie la Frank- 
furt şi Leipzig —- 1771; în 1789, la Moscova, o traducere rusească). 


1714-1716 Cam în acelaşi timp cu Descrierea Moldovei redactează + In- 
crementa atque decrementa aulae othomanicae (= Cre-terea + descre- 
=erea Curlii Otomane), lucrare care avea să lămurească pe deplin 
marele interes suscitat în Rusia şi Europa de informaţiile unuia din 
cei mai buni cunoscători ai istoriei musulmane. „În inima acestui 
imperiu puţini puteau înţelege mai bine decât Dimitrie Cantemir 
cursul inexorabil al „descreşterii“ otomane, de care erau legate şi 
aspiraţiile către libertatea patriei sale. Structura şi însuşirile, cul- 
tura şi experienţa făceau din prinţul român un excelent expert în 
„chestiunea orientală“ (Virgil Cândea, Marile anivers| ri UNESCO, 
Dimitrie Cantemir, 1673— 1723, 300 de ani dela naztere, Editura 
Enciclopedică Română, p. 9). Transpusă în engleză (la Londra în 
1734), în franceză (la Paris în 1743) şi în germană (la Hamburg în 
1745), lucrarea, despre care traducătorul german încheia zicând 
că dă în mâinile publicului său o carte ce nu-şi are perechea, apare 

în limba română la peste un secol şi jumătate de la data la care a 
fost concepută (Vezi Istoria Imperiului Otoman, cre-terea + sc| derea 
lui, cu note foarte instructive de Demetriu Cantemir, principe de 
Moldavia, tradusă de Dr. Iosif Hodoş, vol. III-IV, Bucureşti, Ediţiunea 
Societăţii Academice Române, 1876—1878, p. 1—793). 


1716-1718 Scrie Vita Constantini Cantemyrii (= Viala lui Constantin 
Cantemir); apare la noi, tot în limba latină, la 1883, în Operele 
principelui Demetriu Ca ntemir, publicate de Academia Română, vol. 
VII, p. 1—85, iar la 1925 şi în traducere, ediţia N. Iorga. În 1783 
apare la Moscova o prelucrare în limba latină şi rusă de T. S. Bayer. 
Lucrarea este „întâia biografie istorică românească“ şi „prima 
monografie modernă, ca spirit şi metodă, a unei domnii“ (George 
Ivaşcu, Istoria literaturii rom” ne, I, p. 255), În paginile cărţii Dimi- 
trie Cantemir pledează pentru dreptul de moştenitor al tronului 
tatălui său, iar în ceea ce priveşte datele biografice asupra acestuia, 
se observă o oarecare tendinţă de idealizare a lui Constantin-Vodă. 


1717-1718 Evenimentele Cantacuzinilor + Br' ncovenilor a fost scrisă în 
limba rusă; la noi a fost publicată pentru prima oară în „Arhiva 
românească“, vol. II, laşi, 1841 şi în Operele principelui Demetriu 
Cantemir, tipărite de Societatea Academică Română, vol. Vp. 1-46, 
sub îngrijirea lui G. Sion, 1878. La 1783 apare în traducere ger- 
mană (Riga, St. Petersburg, Leipzig), iar la 1795, în traducere greacă 
(Viena). Cantemir caută să contureze prin această scriere ideea că 
neînțelegerile dintre cele două mari familii au favorizat întărirea 
jugului otoman. 


1717 Historia moldo-vlahica (inedită) este o lucrare de 96 pagini, scrisă 
în limba latină, care demonstrează romanitatea poporului român, 
unitatea de origine şi de limbă, continuitatea lui pe teritoriul vechii 
Dacii. Ca şi Descrierea Moldovei, cartea respectivă fusese cerută 
de Academia din Berlin. 


1719 Se mută din Kiev (unde venise din Ucraina în prima parte a şederii 
în Rusia) la Petersburg, ca senator. 
Se căsătoreşte cu o prințesă Trubeţkoi, Anastasia. 


1720 Cantemir îl însoţeşte pe ţar în Persia. 
1721 Ţarul îl face senator şi consilier intim. În această calitate participă 

nemijlocit la conducerea statului, la pregătirea şi traducerea în viaţă 
a unor importante acte de stat, iniţiate de Petru I. 


1722 Ia parte cu ţarul Petru 1 la expediţia din Caucaz şi tipăreşte, tot 

atunci, din porunca acestuia, Kniga sistema ili sostoianie muhamme- 
danskoi religii (= Sistema religiei mahomedane). Cartea fusese scri- 
să mai întâi în limba latină, în 1719, sub titlul Curanus, apoi a fost 
tradusă în ruseşte şi tipărită; ea cuprinde o descriere a civilizaţiei 
musulmane (religie, organizare a învăţământului, creaţie artistică, 
filozofie, justiţie, viaţă populară, medicină), cu foarte preţioase 
informaţii. Titlul lucrării exprimă părerea autorului potrivit căreia 
religia, cel puţin la mahomedani, avea un sens foarte larg. „De aceea 
a şi pus în titlu cuvântul sistema, care arată că lucrarea tratează 
despre tot complexul de cultură în legătură cu religia“ (P P Panai- 
tescu, op. cit., p. 213). 
La 1805 a fost tradusă şi în bulgară. Traducerea românească, Despre 
Coran, a apărut mai întâi în „Analele Dobrogei“, vol. VII, 1927, 
următoarea a apărut sub titlul Sistemul sau ]ntocmirea religiei mu- 
hammedane, traducere, studiu introductiv şi comentarii de Virgil 
Cândea, Editura Minerva, Bucureşti, 1977. 


1717-1723 Despre trecutul neamului său, aşa cum îl creionase pe scurt 
în Historia moldo-vlahica, D. Cantemir mărturiseşte că „întâi pre 
limba lătinească izvodit,... [apoi] pre limba româniască [l-a] scos“ 
(Hr. 1):, pentru că ar fi fost nedrept să nu vorbească în limba 
conaţionalilor săi. 

Cu Hronicul, D. Cantemir „pune temeliile istoriei critice a românilor, 
reia ideea cronicarilor moldoveni despre unitatea de origine a 
poporului român, idee căreia îi dă însă un fundament critic bazat 
pe o vastă erudiție“ (P P Panaitescu şi 1. Verdeş, Dimitrie Cantemir, 
Opere, Istoria ieroglific[ . Editura pentru Literatură. Bucureşti. 1965, 
p. XXII). Hronicul vechimei a romano-moldo-vlahilor este cunoscut 
la noi, mai întâi în Transilvania, în copii manuscrise (1730, 1756) 
în 1835—1836 este tipărit la laşi, în două volume (editor G. 
Săulescu), şi după aproape şapte decenii, la 1901, apare în Operele 


! Sigla respectivă, cu cifra de alături, indică Hronicul vechimei a romano- 
moldo-vlahilor şi pagina originalului. 

principelui Dimitrie Cantemir publicate de Academia Română, to- 
mul VIII (editor Gr. Tocilescu). 

Deşi majoritatea lucrărilor lui Cantemir au fost concepute în latină, 
greacă, turcă sau rusă, unele dintre ele bucurându-se de o largă 
audienţă în rândurile oamenilor de cultură ai vremii şi fiind tra- 
duse în arabă, franceză, germană sau engleză, nu trebuie să ne scape 
din vedere, ca un fapt deosebit de semnificativ, că savantul mol- 
dovean, în ciuda nenumăraţilor ani petrecuţi în afara graniţelor tării 
sale, şi-a început şi şi-a încheiat activitatea de scriitor cu lucrări în 
limba română: Divanul (1698) şi Hronicul (1723). 


1723 În ziua de 21 august, moare, de diabet, la moşia pe care i-o dăruise 


ţarul şi care-i purta numele, Dimitrievka, cel mai învăţat principe 
din vechea istorie a poporului nostru. Este înmormântat la Mosco- 
va, la 1 octombrie 1723, în mica biserică Sf. Constantin şi Elena, 
clădită de el, alături de prima lui soţie, Casandra Cantacuzino, şi 
fiica lui, Smaragda. Mai târziu s-au adăugat aici şi mormintele Mariei 
Cantacuzino, fiica lui Dimitrie Cantemir, şi al lui Dimitrie, fiul lui 
Antioh-Vodă. 

Osemintele lui Dimitrie Cantemir, aduse în patria natală în 1935, 
odihnesc azi la biserica Trei Ierarhi din Iaşi. 


